הוועדה המשותפת לוועדת הפנים ולוועדת העבודה לענייני סביבה ובריאות, כנסת 18, פרוטוקול מספר 18, 2010-06-21 14:30

דב חנין: אני פותח את ישיבת הוועדה המשותפת לענייני סביבה ובריאות של הכנסת.

דב חנין: אני מברך את כל הנמצאים.

דב חנין: סדר היום בדיון שלנו כולל 2 סעיפים.

דב חנין: הנושא הראשון הוא מדיניות המשרד להגנת הסביבה ביחס לטיפול בפסולת מסוכנת.

דב חנין: אני מחדד את ההגדרה של הנושא.

דב חנין: אנחנו לא נעסוק בכל השאלות של חומרים מסוכנים, אלא נתמקד בפסולת מסוכנת.

דב חנין: אני כולל תחת הכותרת של פסולת מסוכנת את כל רמות הסיכון הקיימות.

דב חנין: יש סיכון גבוה, סיכון נמוך.

דב חנין: אנחנו נשמע מהמשרד להגנת הסביבה ומהגורמים האחרים הרלוונטיים את עמדתם.

דב חנין: הנושא השני על סדר היום הוא הקמת אתר נוסף לפסולת חומרים מסוכנים באתר אפעה.

דב חנין: אני רוצה לבקש מנציג מחקר המרכז והמידע של הכנסת, יניב רונן, לסקור בצורה קצרה את תמצית הממצאים.

דב חנין: יניב, זאת ההזדמנות להודות לך על העבודה המסורה שלך, ולהביע את הערכתנו למרכז המחקר והמידע על התרומה שלו לכנסת.

יניב רונן: ועדת העורכים של תכנית המתאר הארצית לאתרי פסולת המליצה על בחינה של אתר נוסף לפסולת מסוכנת.

יניב רונן: כיום יש אתר אחד, שזה האתר ברמת חובב.

יניב רונן: הצורך בכך לטענת מי שתומכים במהלך זה שלא תהיה בלעדיות לגורם אחד בסילוק פסולת מסוכנת בארץ.

יניב רונן: מאחר וקידום תכניות מתאר ארציות לוקחות הרבה זמן, אז כנראה שזה לא יהיה צפוי בשנים הקרובות.

יניב רונן: בינתיים תהיה יצירת קטגוריות ביניים של פסולת בסיכון נמוך.

יניב רונן: ועדה מקצועית שבחנה את הנושא ב-2007 המליצה על אתר אפעה שבנגב, שזה בין דימונה לערד.

יניב רונן: המשרד להגנת הסביבה פועל בעניין הזה לפי דירקטיבה אירופית שהגדירה כמה סוגי פסולת.

יניב רונן: הפסולת בסיכון נמוך זה קרקעות מזוהמות שלא ניתן לטפל בהן בדרך אחרת, אריזות של חומרים מסוכנים ומתקנים לטיהור שפכים.

יניב רונן: העבודה על אתר אפעה נמצאת בהתקדמות.

יניב רונן: הוכן תסקיר סביבתי מאוד מפורט עם הערות של המשרד להגנת הסביבה.

יניב רונן: הוא צפוי להיות מוגש בסוף יולי למועצה הארצית.

יניב רונן: אם הוא יאושר יהיה תכנון מפורט ותוך חצי שנה אפשר יהיה להקים את האתר באפעה.

יניב רונן: הדאגה העיקרית שעניינה את הוועדה זה איך נוודא שחומר שהוא רק בסיכון נמוך יגיע לאתר אפעה.

יעקב אדרי: זה תמיד מתחיל בסיכון נמוך ואחרי זה הכל מתגלגל לשם.

יניב רונן: זאת הדאגה.

יניב רונן: מי שמפקח על זה הוא המשרד להגנת הסביבה שמגדיר את הפסולות האלו.

יניב רונן: ההגדרה נעשית במקום לפי תהליכי הייצור שבמפעל.

יניב רונן: שם אפשר לזהות אם הפסולת היא בסיכון נמוך.

יניב רונן: בנוסף יוקמו באתר אפעה מתקנים שיוכלו לנטר את הפסולת ולוודא את הטיב שלה כפסולת בסיכון נמוך.

יניב רונן: אז גם אפשר יהיה להטמין אותה.

יניב רונן: גוף שמתנגד לעניין הזה זאת החברה לשירותי איכות הסביבה שפועלת ברמת חובב.

יניב רונן: הטענות שמועלות נגד העניין זה שברמת חובב יש מספיק מקום להטמנת פסולת לעוד הרבה שנים.

דב חנין: אולי אדוני יזכיר לנו בקצרה את דוח ועדת זוהר שהוגש בפברואר 2007 ואת ההמלצות העיקריות שהומלצו על ידי הוועדה הזאת.

יניב רונן: דוח ועדת זוהר מפברואר 2007 המליץ שלא להקים אתרים נוספים לטיפול בקרקעות מזוהמות במרכז או בצפון, כי מרבית החומרים המסוכנים מרוכזים בדרום הארץ.

יניב רונן: הוא גם המליץ להעביר קרקעות מזוהמות לאתר אפעה ופסולת אן-אורגאנית.

יניב רונן: המלצה נוספת הייתה שיהיו פסולות שלא דורשות מיצוב, שזה איזה שהוא תהליך שהופך את הפסולת ללא מסוכנת, והקמת מתקני שריפה קטנים במפעלים.

יניב רונן: זה אומר שאת הפסולת שאפשר לטפל במקום לא צריך לשנע ברחבי הארץ.

יעל ברטוב: הטיפול בנושא הפסולת המסוכנת נעשה לפי תקנות רישוי עסקים (סילוק פסולת חומרים מסוכנים.

יעל ברטוב: על פי התקנות האלו פסולת של חומרים מסוכנים יש להעביר לטיפול במפעל לטיפול בפסולת מסוכנת ברמת חובב.

יעל ברטוב: ניתן לעשות בפסולת הזאת שימושים אחרים, כמו מיחזור או טיפול והטמנה במקום אחר.

יעל ברטוב: נדרש לכך אישור מנהל שהמשרד בודק ומנפיק.

יעל ברטוב: המשרד החליט לאמץ את השיטה האירופית להגדרה, לסיווג ולטיפול בפסולת מסוכנת.

יעל ברטוב: השיטה האירופית היא שיטה שלה

יעל ברטוב: בנתנו היא שיטה מחמירה, שיטה שקובעת סטנדרטים גבוהים לטיפול בפסולת מסוכנת כדי להגן על הציבור והסביבה.

יעל ברטוב: אנחנו גם קבענו, בהתאם לכל העולם, סדרי עדיפויות לטיפול בפסולת מסוכנת.

יעל ברטוב: על פי סדרי העדיפויות האלו המפעל נדרש להפחית את הפסולת במקור.

יעל ברטוב: אם הוא לא יכול הוא צריך למחזר או לעשות שימוש חוזר בפסולת שלו.

יעל ברטוב: לפעמים ניתן לעשות שימוש בפסולת כחומר גלם או כתחליף לאנרגיה.

יעל ברטוב: במידה ואי אפשר לעשות כל טיפול של מיחזור ניתן לבצע סילוק, שזה בדרך כלל הטמנה.

יעל ברטוב: יש גם סילוקים אחרים.

יעל ברטוב: הפעילות בנושא פסולת מסוכנת מתבצעת מול מפעלי התעשייה ומול העסקים שמייצרים פסולת מסוכנת.

יעל ברטוב: הנושא של פסולת מסוכנת נבחן כאחד הנושאים המרכזיים במתן היתר רעלים למפעל.

יעל ברטוב: בהיתר רעלים נדרשות הדרישות לגבי פסולת מסוכנת, כולל ניתוח של הזרמים שקיימים במפעל, לאן יש להפנות אותם ומה הטיפול שנקבע לאותם זרמים.

יעל ברטוב: מול רמת חובב אנחנו פועלים על-מנת לשפר את הטיפול בפסולת המסוכנת.

יעל ברטוב: לאחרונה התחיל לפעול מתקן מיצוב-מיצוק.

יעל ברטוב: המתקן הזה לוקח את הפסולת המסוכנת להטמנה ועושה בה תהליך שבו המזהמים של הפסולת מקובעים בגוף הפסולת וכך התשטיפים שעלולים לשטוף את הפסולת לא לוקחים איתם את המתכות הכבדות ואת המזהמים שיש בפסולת.

יעל ברטוב: הם משיגים בכך הטמנה הרבה יותר בטיחותית.

יעל ברטוב: אנחנו קבענו יעדים להטמנת פסולת מסוכנת שמבוססים על הדירקטיבה האירופית.

יעל ברטוב: הדירקטיבה האירופית מסווגת פסולת שניתן להפנות לאתר פסולת אינרטי, פסולת שניתן להפנות לאתר פסולת לא מסוכנת ופסולת שניתן להפנות לאתר פסולת מסוכנת.

יעל ברטוב: במקרים מסוימים יש לייצב את הפסולת המסוכנת שמגיעה לאתר הפסולת המסוכנת.

יעל ברטוב: בדיוק על סמך הקריטריונים האלה של הדירקטיבה האירופית אנחנו מבקשים ויזמנו את התהליך הזה שנקרא הקמת אתר פסולת בסיכון נמוך.

יעקב אדרי: אפעה זאת דוגמה לאתר בסיכון נמוך?

יעל ברטוב: את אפעה עוד לא הגדרנו.

יעל ברטוב: אפעה הגיש תסקיר השפעה לסביבה שמאפשר לו להיות אתר שקולט פסולת בסיכון נמוך.

יעל ברטוב: הפסולת בסיכון נמוך לפי הקריטריונים באירופה זאת אותה פסולת שניתן להטמין באתרים של פסולת לא מסוכנת.

יעל ברטוב: אנחנו רוצים להפריד את ההטמנה של הפסולת הלא מסוכנת משאר הפסולות שנוצרות בארץ, כיוון שהטיפול בפסולת רגילה לא דומה לטיפול שקורה באירופה.

יעל ברטוב: באירופה לא מטמינים פסולת אורגנית.

יעל ברטוב: פסולת אורגנית באירופה הולכת למשרפות.

יעל ברטוב: רק פסולת שהתכולה האורגנית בה נמוכה הולכת למטמנות.

יעל ברטוב: אצלנו המטמנות מתנהגות אחרת כי הן מקבלות פסולת אורגנית רקבובית.

יעל ברטוב: התהליכים שקורים בפסולת במטמנות האלו יוצרים תשטיפים חומציים.

יעל ברטוב: אנחנו לא רוצים שפוסלת תעשייתית תוטמן ביחד עם פסולת שהתשטיפים ממנה חומציים.

יעל ברטוב: אנחנו דורשים הקמת תא נפרד או אתר נפרד לפסולת בסיכון נמוך.

יעל ברטוב: עמדת המשרד בנושא הקמת אתרי פסולת מסוכנת היא שכרגע העתודות ברמת חובב גבוהות.

יעל ברטוב: אנחנו מציעים להמשיך ולהשתמש באתר הקיים ברמת חובב.

יעל ברטוב: אפשר, אם רוצים, להגביר את התחרותיות ולהקים אתר נוסף ברמת חובב.

יעל ברטוב: אנחנו חושבים שלהעביר פסולת מסוכנת לאתרים אחרים זה לא נכון.

רחל אדטו: הייתי ברמת חובב.

רחל אדטו: הלכתי לראות מה נעשה בחברה לשירותי איכות הסביבה.

רחל אדטו: ביליתי שם מספר שעות.

רחל אדטו: ראיתי את שטחי האחסון.

רחל אדטו: יש מקום אחד שמתפקד לשביעות רצון וממוקם במקום הכי נכון שצריך למקום אותו.

רחל אדטו: מדובר בחברה ממשלתית מאוזנת.

רחל אדטו: למרות כל זה הולכים עכשיו לפתוח חזית חדשה על ידי חברה שהיא חברה פרטית, תחרותית.

רחל אדטו: האתר ברמת חובב יכול לתת מענה לכל הבעיות כרגע.

רחל אדטו: במקום זה הולכים לקחת שטח נוסף ולזהם אותו.

רחל אדטו: רמת חובב לא הגיעה לחצי מיכולת הקליטה שלה.

רחל אדטו: השאלה ההתחלתית שלי הייתה מה עמד מאחורי זה.

רחל אדטו: קיבלתי תשובה שאי אפשר לשים את כל הביצים בסל אחד, לכן אי אפשר לסמוך רק על רמת חובב.

רחל אדטו: זו לא סיבה מספיק טובה כדי לקחת שטח.

רחל אדטו: מה שהכי מפליא זה שלא התייעצו עם רשות המים.

רחל אדטו: זה מראה את התהליך.

רחל אדטו: צריך לשכנע אותי שנכון לפתוח אתר.

רחל אדטו: מה קורה כאשר מביאים את החומרים הלא מסוכנים לרמת אפעה ומגלים שיש שם חומרים מסוכנים?

רחל אדטו: מסיעים את זה לרמת חובב?

רחל אדטו: משנעים ממקום למקום את המשאירות האלו?

רחל אדטו: נראה ל שיש בעיה בכל התפישה הראשונית.

רחל אדטו: בוודאי לא נראה לי שמותר בכלל להמשיך צעד קדימה.

רחל אדטו: אני לא יודעת מי עוד חוץ מרשות המים לא היו שותפים.

רחל אדטו: יכול להיות שיש עוד גורמים שהיו צריכים לתת נייר עמדה.

דב חנין: רשות המים אומרת שהיא לא הייתה שותפה לדיונים ולא הייתה מעורבת בשיקולים להקמה וההפעלה של אתר טיפול בבוצות תעשייתיות.

דב חנין: הם אומרים שהם מתנגדים לכל שינוי בתכניות הקיימות באתר עד לבחינה של ההשפעות של הפסולות החדשות על מקורות המים במרחב.

דב חנין: לגופו של עניין הם אומרים כך: "במקרה של דליפת מזמים מהאתר, צפוי זיהום מי התאום של אקוויפר חבורת יהודה המצוי תחת האתר ומעין בין בוקק הניזון ממנו.

דב חנין: למרות הימצאות שכבות קירטון שלכאורה חוצצות בין תחתית האתר לאקוויפר, באתר רותם המצוי דרומית לאתר, נגרמה המלחה קשה של מקורות המים בעקבות הזרמת שפכי תעשייה מלוחים.

דב חנין: מנגנון דומה אפשרי גם במיקום זה.

דב חנין: קידוחי אפעה המצויים כ-1.5 קילומטר במורד האתר, מיועדים להפקת טיוב כחלק מהפעולות לשיקום המלחת מי תהום והמעיינות הניזונים מהם, שנגרמה בהפעלות בריכות רותם.

דב חנין: זיהום מי תהום בחומרים נוספים ומסוכנים יותר, עלול לפגוע בפעולות השיקום.

דב חנין: מי התהום בעומק של מאות מטרים תחת פני השטח ולכן אינם מאפשרים ניטור יעיל לגילוי דליפת מזהמים מהאתר.

דב חנין: המשמעות היא שבמידה ותהיה דליפה, סביר שהיא תתגלה רק לאחר שהיא שתתפשט עד לקידוחים או למעיינות.

דב חנין: מיקום האתר על חומר מילוי בבורות כרייה ובסמוך לנחל אפעה, עלול לפגוע ביציבות מערכת האיטום ולאפשר סחף שיטפונות שיגרור המזהמים למורד.

דב חנין: רשות המים רואה יתרון בריכוז הטיפול בפסולת מסוכנת ברמת חובב וזאת בזכות התנאים ההידרולוגים ברמת חובב".

דב חנין: המכתב שאנחנו מקבלים מרשות המים הוא מכתב אזהרה מאוד חריף לגבי ההשלכות שהם רואים בפתיחה של אתר אפעה לאותה פסולת בסיכון נמוך.

יעקב אדרי: השאלה שלי אם כבר היום לא מביאים פסולת כזאת למטמנה באפעה.

יעקב אדרי: מישהו יכול להגיד מה המצב שם?

יעל ברטוב: האתר הזה מאושר לקלוט פסולת רגילה, מוצקה.

יעל ברטוב: יש פסולות מסוימות תעשייתיות שנבדקו ולא נמצאו שהן מסוכנות, לכן הן אושרו להגיע לאתר אפעה.

יעל ברטוב: גם קרקעות מזוהמות מגיעות לאתר אפעה.

יעקב אדרי: מהניסיון שלנו הכל מתחיל בצורה נכונה, נבונה, אבל אחר כך זה מתגלגל ומביאים פסולת לא מאושרת על ידכם.

יעקב אדרי: מדובר בהכנסות גדולות מאוד.

יעקב אדרי: יש שם מטמנה שבמקור הייתה צריכה להיות לפסולת לא כל מסוכנת, אבל פתאום אנחנו מוצאים את עצמנו במשהו שמתחרה ברמת חובב.

יעקב אדרי: לא מפריעה לי התחרות כמו שמפריע לי שזה לא תקני, שזה מסוכן, שזה בעייתי.

יעקב אדרי: מספיק לקרוא את המכתב של רשות המים בשביל להזדעזע.

יעקב אדרי: שמעתי את העמדה של המשרד.

יעקב אדרי: לא ממליצים לפתוח עוד אתר.

יעקב אדרי: יש אתר ברמת חובב שהוא על פי כל הקריטריונים המחמירים.

יעקב אדרי: אני לא יודע מה המרחק של אפעה מעיר הבה"דים, אבל לפי הערכות שלי כבר מביאים חומרים רעילים.

יעקב אדרי: את זה כדאי לבדוק.

יעקב אדרי: לא קיבלנו את הדוחות ואת הביקורות של המשרדים השונים שמטפלים בנושאים השונים של הזיהומים.

יעקב אדרי: ברור שזאת סכנה אחת גדולה.

יעקב אדרי: ברור שאין צורך בזה על פי מה שאומרת ידידתנו מהמשרד לאיכות הסביבה.

יעקב אדרי: אני מציע שתיעשה בדיקה מהירה באתר הזה שנקרא אפעה על מנת לבדוק מה יש שם.

יעקב אדרי: לא הייתי שם, אבל בתחושות שלי מטמינים שם הכל.

יעקב אדרי: את המועצה האזורית הייתי בודק ראשון.

דני גרינוולד: מה שאנחנו כותבים זה שיש באתר אפעה פוטנציאל זיהום, יש נושאים שחייבים להיבדק ויש נושאים שהבדיקה חייבת להיות מתואמת איתנו.

דני גרינוולד: עד היום זה לא נעשה.

דני גרינוולד: אנחנו שמחים שהוועדה העירה את תשומת ליבנו שיש את התכנית הזאת, כי עד שלא קיבלנו את הזימון לוועדה לא ידענו שהתכנית המפורטת הזאת מתקדמת.

דני גרינוולד: אנחנו לא רואים שום ייתכנות לחומרים מסוכנים באזור הזה.

דני גרינוולד: לגבי חומרי ביניים בדירוג זה או אחר צריך לבדוק ברחל בתך הקטנה.

דני גרינוולד: ייתכן שיהיה אפשר.

דב חנין: אני מאוד מוטרד מהעובדה שכזאת תכנית יכולה להתגלגל ורק הוועדה בכנסת מיידעת אתכם.

דני גרינוולד: בשלב הזה.

רחל אדטו: יש משרדים אחרים שלא יודעים.

רחל אדטו: מה משרד הבריאות אומר על זה?

דב חנין: כתוצאה מהתגלית הזאת אנחנו נפנה בשם הוועדה הזאת לכל הגורמים המתכננים תכניות שיש להן השלכות פוטנציאליות כאלו או אחרות על אקוויפרים או מאגרי המים, על-מנת שיקפידו ויידעו מראש את רשות המים לפני שהתכנית מתגלגלת.

דב חנין: אין טעם לגלגל תכניות אם אחר כך מסתבר שיש בעיה עם המים.

דב חנין: צריך להקפיד על כך שרשות המים תהיה מעורבת בשלבים המוקדמים ביותר של הכנת תכניות ובדיקת חלופות.

אסף כהן: באים לפנינו 2 נושאים מרכזיים שקשורים לאתר פסולת מסוכנת, אם באפעה ואם ברמת חובב.

אסף כהן: יש לנו את תמ"א 16/4, שהיא שינוי לתכנית הארצית לנושא הפסולת בארץ.

אסף כהן: היא לא ספציפית לאתר מסוים.

אסף כהן: היא עושה סדר לתמ"א שאושרה בשנת 1989.

אסף כהן: אנחנו מעדכנים את ההוראות.

אסף כהן: אנחנו עושים יישור קו לכל נושא הפסולת בארץ .

אסף כהן: בתמ"א 16/4, שנמצאת בהליך תכנוני והועברה להערות הוועדות המחוזיות, להשגות הציבור ונמצאת לקראת שמיעת ההערות האלו, עלה הנושא של פסולת מסוכנת.

אסף כהן: בוורסיה האחרונה שהועברה להערות הוועדות המחוזיות והשגות הציבור אתר אפעה ואתר אורון סומנו בסימבול מתארי בכך שיש אפשרות עתידית להקים באתרים האלה אתר פסולת מסוכנת.

אסף כהן: מדובר בתכנית מתארית בלבד, לא מפורטת.

אסף כהן: זה אומר שלא ניתן להוציא מחר היתרי בנייה מכוח הסימון הזה, אלא יידרשו האתרים האלה לקדם תכנית מפורטת.

אסף כהן: רק לאחר מכן ניתן יהיה להקים אתר פסולת מסוכנת.

דב חנין: אתם סימנתם את האתר ברמה עקרונית.

דב חנין: האם לפני שאתם עושים את הסימון הזה אתם עושים איזו שהיא בדיקה כוללת של פוטנציאל ההתנגדויות מצד כל הגורמים?

דב חנין: רשות המים ידעה שסימנתם את האתר הזה?

אסף כהן: ההתייחסות של רשות המים היא לתמ"א 16/ה/2.

אסף כהן: השינוי הזה נמצא בהליכים ראשוניים מאוד של תכנון.

אסף כהן: מטרתו של השינוי הזה היא הטמנה של פסולת בעלת סיכון נמוך וקרקעות מזוהמות באתר אפעה.

אסף כהן: 16/ה/2 זה שינוי לתכנית מפורטת.

אסף כהן: אם וכאשר התכנית הזאת תאושר יהיה ניתן בעתיד להטמין שם פסולת בעלת סיכון נמוך.

אסף כהן: המועצה הארצית לתכנון ובנייה באוגוסט 2008 הורתה להכין את השינוי לתמ"א 16/ה.

אסף כהן: היא קבעה הנחיות להכנסת תסקיר השפעה לסביבה.

אסף כהן: בנוסף היא קבעה שמי שתלווה את התכנית הזאת היא ועדת עורכי תמ"א 16.

אסף כהן: ועדת עורכי תמ"א 16 כוללת נציגים של משרד הפנים, משרד הבריאות והמשרד להגנת הסביבה.

אסף כהן: המועצה הארצית ממנה את הגוף הזה שילווה את השלבים הראשונים.

אסף כהן: היא לא ועדה סטטוטורית שמאשרת את התכניות האלו.

אסף כהן: נכון לעכשיו הוכן תסקיר השפעה לסביבה רק לנושא פסולת בעלת סיכון נמוך באתר אפעה.

אסף כהן: הוגשה חוות דעת של המשרד להגנת הסביבה.

אסף כהן: יש כרגע איזו שהיא אי בהירות.

אסף כהן: הם נדרשו לעשות השלמות.

אסף כהן: אנחנו לא הגענו אפילו למועצה הארצית עם איזו שהיא תוכנית שמכוחה יהיה ניתן להטמין בעתיד פסולת בעלת סיכון נמוך.

דב חנין: מי הגורם הממשלתי שיזם את המהלך שבו יוגדרו אתרים נוספים לפסולת מסוכנת?

אסף כהן: ועדה מחוזית דרום בשנת 2003 העבירה פנייה לבחינת האפשרות להוסיף אתר פסולת מסוכנת נוסף בדרום.

אסף כהן: בשנת 2009 הייתה פניה נוספת.

אסף כהן: בין היתר הייתה גם פנייה ממועצה מקומית תעשייתית רמת חובב בנושא הזה.

אסף כהן: הוזכר פה הדוח של זוהר.

אסף כהן: התקיימה ישיבה של עורכי תמ"א 16.

אסף כהן: ישיבה אחרונה התקיימה אצל מנהל מינהל התכנון.

אסף כהן: הוחלט להוסיף לוורסיה שעוברת להערות והשגות סעיף שיאפשר רק ברמה המתארית.

אסף כהן: אני מסתייג מהאמירה שיוקם בעתיד אתר שיהווה תחרות לרמת חובב.

אסף כהן: מדובר בתכנון ארוך טווח.

אסף כהן: הראייה הייתה שביום מן הימים נצטרך אתר פסולת מסוכנת נוסף במדינת ישראל.

אסף כהן: נכון יהיה לסמן ברמה מתארית רק אתר אחד.

אסף כהן: בסעיף 30 בתמ"א קבענו שלא יוקמו אתרי פסולת מסוכנת באתרים אפעה ואורון, אלא על תכנית מפורטת.

אסף כהן: כתבנו שהאתרים אפעה ואורון הם אתרי פסולת מסוכנת חלופיים אחד לשני.

אסף כהן: ככל שתאושר תכנית מפורטת לאחד האתרים, תבוטל אפשרות הקמת אתר פסולת מסוכנת באתר השני ולא תקודם תכנית כאמור בסעיף (א) אלא לאחר שהמועצה הארצית קיימה דיון בדבר הטיפול בפסולת מסוכנת.

אסף כהן: דיון כאמור יתקיים רק לאחר 5 שנים ממועד אישור תכנית זאת.

אסף כהן: ברגע שנסיים את הפרק של תסקיר השפעה לסביבה התכנית תובא למועצה הארצית, יתקיים דיון במועצה הארצית והתמ"א תועבר להערות והשגות.

דב חנין: אתה מתייחס לרשות המים בתור הערות הציבור?

אסף כהן: לא.

אסף כהן: זה עובר לגופים ציבוריים נוספים.

דב חנין: אני בעד שזה יעבור לכל גוף ציבורי.

דב חנין: אני תמה על מהלך תכנוני שעולה כסף ומחייב הרבה מאוד התגייסות ועבודה של כל המערכות.

דב חנין: אני בכוונה מתייחס לגורמי המדינה.

דב חנין: אני לא מדבר על ארגונים אזרחיים.

דב חנין: יש גורמי מדינה רשמיים שהמדינה הפקידה אותם על תחומים מסוימים.

דב חנין: אתם עוסקים בנושא שמטבע הדברים רגיש ביחס להשפעות על בריאות, ביחס למקורות מים.

דב חנין: האם לא יותר נכון את התהליך המקדמי הראשוני הזה לעשות בהידברות עם הגורמים הרלוונטיים?

אסף כהן: אם מסתכלים על תמ"א 16/ה/2, אז התקיים דיון אחד במועצה הארצית לתכנון ובנייה שנתנה הוראה להכנת התכנית ואישור הנחיות להכנת תסקיר.

אסף כהן: במועצה הארצית יש נציגים מכל משרדי הממשלה.

אסף כהן: יש נציג של המשרד לתשתיות לאומיות.

אסף כהן: אין נציג לרשות המים במועצה הארצית.

אסף כהן: הם משמשים כיועץ למועצה הארצית, כלומר סוג של משקיף.

אסף כהן: כמובן שבשלב הזה חבר מועצה או משקיף יכול להעלות נושאים בדיון.

רחל אדטו: אנחנו מדברים על יולי 2010.

רחל אדטו: יולי 2010 כבר בדלת.

רחל אדטו: זה עוד חודש מהיום.

רחל אדטו: לא נראה לי שזה אחראי להכין תסקיר בלי שיהיו כל הגורמים.

אסף כהן: התסקיר כבר הוכן.

דב חנין: הוא הוכן בלי רשות המים.

דב חנין: משהו לא עובד פה נכון.

דב חנין: כאשר אנחנו מדברים על סביבה אנחנו מדברים על תווך שהוא רב ממדי.

דב חנין: יש פה הרבה מאוד גורמים ושחקנים שצריך לערב אותם.

דב חנין: אם לא יערבו אותם התהליך ייתקע.

דב חנין: ברגע שהגורמים האלה ישמיעו את טענותיהם הטענות האלו לא יאפשרו להתקדם בתהליך.

דב חנין: למה להתקדם מלכתחילה בצורה שלא משתפת את כל הגורמים מסביב לשולחן?

גלעד גולומב: לפי הדירקטיבה האירופית יש 3 סוגי פסולות.

גלעד גולומב: יש פסולת אינרטית, אדישה, לא מסוכנת ומסוכנת.

גלעד גולומב: אתר אפעה הוא אתר לפסולת מוניציפאלית, הוא איננו עובד לפי הדירקטיבה האירופית.

דב חנין: האם אדוני אומר שהקטגוריה הזאת של פסולת בעלת סיכון מועט לא קיימת בדירקטיבה האירופית?

גלעד גולומב: אין בדירקטיבה האירופית פסולת בעלת סיכון נמוך, פסולת אפורה או פסולת קצת מסוכנת.

גלעד גולומב: יש בדירקטיבה האירופית פסולת מסוכנת או פסולת לא מסוכנת.

גלעד גולומב: יש איזה שהוא בלבול.

גלעד גולומב: יש אפשרות בדירקטיבה האירופית להטמין במטמנה לפסולת לא מסוכנת פסולת מסוכנת.

גלעד גולומב: מתי האישורים האלה ניתנו?

גלעד גולומב: הם ניתנו במדינות שאין להן הטמנה לפסולת, כמו אנגליה.

גלעד גולומב: האפשרות הזאת לא מועדפת.

גלעד גולומב: אין פסולת שהיא קצת מסוכנת התחום האפור הזה הוא מאוד בעייתי.

גלעד גולומב: אפעה לא עובד לפי הדירקטיבה האירופית.

גלעד גולומב: מדינת ישראל אימצה את הדירקטיבה האירופית רק כשזה נוגע לפסולות מסוכנות.

גלעד גולומב: המקום היחיד שעובד לפי הדירקטיבה האירופית הוא רמת חובב.

גלעד גולומב: החברה השקיעה עשרות מיליוני שקלים מכספיה ומכספי המדינה בהקמת תשתית שתאפשר טיפול מיטבי בפסולת מסוכנת.

גלעד גולומב: התשתית של החברה ערוכה היום עד 20,50 .

גלעד גולומב: אם יש צורך ניתן לבנות תכניות מעבר לכך.

דב חנין: אתם מעריכים שכל הפסולת המסוכנת של מדינת ישראל תוכל להגיע אליכם ואתם תהיו מסוגלים לספק את השירות?

גלעד גולומב: כבר היום ביצענו תכניות שיאפשרו לנו לטפל עד 20,50.

גלעד גולומב: אם נידרש נוכל לבצע תכנון ותכניות עתידות גם עד 20,80.

גלעד גולומב: כרגע יש לנו תכניות שהוגשו למנהל המחוז עד 20,50.

אריה ביבי: המדינה החליטה שפסולת מסוכנת תוטמן כמו שצריך בהטמנה מסודרת.

אריה ביבי: המדינה הלכה והשקיעה מאות מיליוני שקלים ברמת חובב.

אריה ביבי: אלה שעובדים עם המדינה עושים הכל מסודר.

אריה ביבי: המדינה החליטה שרמת חובב יהיה המקום שלשם יבואו המבקרים שיראו שהכל נעשה בצורה מסודרת.

אריה ביבי: קרה שחברות החליטו להטמין פסולת מסוכנת.

אריה ביבי: אני אפילו לא יודע איפה המקום הזה.

אריה ביבי: מדובר באיזה 200 דונם באיזה שהוא מקום.

אריה ביבי: מישהו יודע איפה זה?

יעל ברטוב: זה בגבולות של מדינת ישראל.

אריה ביבי: זה משהו סמוי.

יעל ברטוב: זה לא משהו סמוי.

יעל ברטוב: זה מקום שמביאים אליו הרבה פסולת רגילה.

אריה ביבי: מי בודק את ההטמנה?

יעל ברטוב: המשרד להגנת הסביבה.

אריה ביבי: כמה פעמים המשרד להגנת הסביבה היה שם?

אריה ביבי: אני יודע מה היו עושים כשהייתי יושב-ראש ועדה קרואה עם גזם, איפה היו שמים אותו, מה היו עושים עם זבל.

אריה ביבי: כל מיני חברות צצות להן בשוק.

אריה ביבי: מה שקורה הוא שאין לנו מעקב.

אריה ביבי: את החברה הממשלתית הממשלה בודקת אחת ליום, אחת ליומיים.

אריה ביבי: אנחנו מדברים פה על איזו שהיא חברה שלוקחת 200 דונם באיזה שהוא מקום ושם היא מטמינה.

אריה ביבי: אני רוצה לשמוע כמה פעמים אתם מבקרים את החברה הזאת.

אריה ביבי: פעם ביום?

אריה ביבי: פעם בשבוע?

אריה ביבי: נדמה לי שפעם או פעמיים בחודש.

אריה ביבי: אם כבר נותנים רישיון למישהו להטמין, אז שיטמין ברמת חובב.

אריה ביבי: למה לעשות עוד מקום?

איתן זילברגר: ועדת העורכים קיבלה בזמנו החלטה שפסולת רעילה תוקם רק ברמת חובב, לא משנה על ידי איזה גוף.

איתן זילברגר: אין לי שום מושג איך פתאום צץ אותו סעיף 30 שמדבר על אורון או על אפעה.

איתן זילברגר: לפי מיטב ידיעתי כן מטמינים פסולת בעלת סיכון נמוך באופנים כאלה ואחרים באפעה.

איתן זילברגר: אני יודע על מספר לקוחות שעזבו אותנו והם לא רק התאימו להטמנה אלא גם לשריפה.

דב חנין: ברגע שבונים ערוץ הרבה יותר זול שלא מחייב את כל היצרנים לעלויות אנחנו יוצרים אפיק שיש אינטרסים לפתח אותו, לקדם אותו, להעמיק אותו.

דב חנין: הסכנה הגדולה בזה היא שתתמעט הפסולת המסוכנת שתגיע לרמת חובב ולא בגלל שאין פסולת מסוכנת בארץ, אלא בגלל שתתמעט הפסולת המסוכנת שאנשים רוצים לטפל בה כמו שצריך.

איתן זילברגר: דיברו פה על אריזות ריקות.

איתן זילברגר: אריזות ריקות מכילות פסולת מסוכנת.

איתן זילברגר: רק אצלי היו 2,3 אירועים של אריזות ריקות שנדלקו בגלל תכולה של חומרים מסוכנים.

רחל אדטו: ברור לחלוטין שמשהו לא בסדר קורה בתהליך.

רחל אדטו: האם התהליך הזה ייעצר?

אנדריי אוזן: אני 3 חודשים בתפקיד.

אנדריי אוזן: היה לי הכבוד להיות במפעל אצל איתן כמה פעמים.

אנדריי אוזן: אני יכול לומר שנעשית שם עבודה ברמה גבוהה ביותר מבחינה מקצועית.

אנדריי אוזן: אנחנו עובדים בשיתוף פעולה מלא.

אנדריי אוזן: יש 2 בעיות שצריך לחשוב ולתת עליהן את הדעת.

אנדריי אוזן: בעיה אחת היא במצב חירום אם האתר ברמת חובב יצטרך להיסגר.

אנדריי אוזן: בעיה שנייה היא הנושא של האכיפה.

אנדריי אוזן: אמנם היום החברה מתנהלת בצורה טובה מאוד, אבל תוך כדי עבודה יום יומית יכולים להיווצר בעיות ויכול להיות מצב שצריך יהיה להוציא צו סגירה למקום.

אנדריי אוזן: המצב הזה שלמעשה נתון בידנו הוא בעצם לא נתון בידנו, כי אנחנו לא יכולים לאכוף את החוק.

אנדריי אוזן: ברגע שאני סוגר את המקום אין אלטרנטיבה נוספת לאן להשליך את הפסולת המסוכנת.

חן תירוש: מטמנת אפעה לא מטמינה פסולת שהיא לא מורשת להטמין בה.

חן תירוש: אנחנו מזמינים את כל מי שמעוניין לבקר באתר.

חן תירוש: אנחנו נפעל לפי כל מדיניות והיתר שיתנו לנו.

חן תירוש: אם יתנו לנו להטמין פסולת בסיכון נמוך או פסולת מסוכנת אנחנו נטמין אותה.

חן תירוש: אם לא יתירו לנו אנחנו לא נעשה את זה .

חן תירוש: ההליך התכנוני בשאלה אם בכלל מותר לנו להטמין פסולת מסוכנת מכל סוג שהוא תלוי ועומד במועצה הארצית.

חן תירוש: אמור גם להיות ממונה חוקר להשגות שהוגשו על הסעיף הזה.

חן תירוש: העניין, למיטב הבנתי, עוד רחוק מהכרעה.

חן תירוש: אנחנו נקבל כל הכרעה שתתקבל.

דב חנין: האם גברתי יכולה לומר שאתר אפעה לא מטמין אצלו פסולת בסיכון נמוך?

חן תירוש: אני לא בקיאה לחלוטין בסעיף ההיתר ורישיון העסק שניתנו למטמנה, אבל למיטב ידיעתי היא עומדת בתנאים האלה.

דב חנין: אני אודה לך אם תפני למרשתך ותבקשי ממנה להודיע לנו אם הם אינם מטמינים אצלם חומר בסיכון נמוך, או אם הם כן מטמינים, אז על בסיס מה.

אריה ביבי: אותי מעניין מי הם הבעלים.

חן תירוש: מי שמפעיל את האתר זאת החברה הכלכלית של המועצה האזורית תמר.

רחל אדטו: נאמר לי שיש חברה צרפתית שהיא בעלת עניין בדבר הזה.

חן תירוש: אני יכולה לבדוק.

אסף כהן: נוצר פה הרושם שמדובר באתר קטן, באתר מרוחק.

דב חנין: אנחנו מבינים שזה אתר גדול ולא מרוחק.

אסף כהן: מדובר באתר מרכזי.

אסף כהן: מדובר בתשתיות מאוד מתקדמות.

אסף כהן: מדובר בפיקוח מאוד צמוד.

דב חנין: זאת לא מטמנה פיראטית.

אסף כהן: עברו הימים שהיו מטמנות פיראטיות.

דב חנין: לא עברו הימים של מטמנות פיראטיות, אבל לא במקרה של אתר אפעה.

טל פודים: שאלתם של מי הייתה היוזמה להקים או לבקש שיוקם אתר נוסף של פסולת מסוכנת.

טל פודים: הבקשה הייתה של הוועדה המחוזית דרום בעת הדיונים לקראת אישור המטמנה המערבית ברמת חובב.

טל פודים: האתר ברמת חובב מלווה על ידי ועדת מעקב בין-משרדית של מספר משרדי ממשלה, כמו גם האתר באפעה.

טל פודים: האתר ברמת חובב והאתר באפעה מפוקחים על ידי המשרד להגנת הסביבה.

טל פודים: הבקשה של הוועדה המחוזית מפברואר 2002 ומנובמבר 2003 הייתה לבחון את האפשרויות להקמת אתר נוסף או חלופי לאתר רמת חובב, בין היתר מהסיבות שאנדריי אוזן הזכיר פה, אבל גם מסיבות נוספות.

טל פודים: הוועדה המחוזית, בדיון שקיימה במאי 2010 במסגרת ההערות של הוועדות המחוזיות והשגות הציבור לתמ"א 16/4, החליטה להמליץ למועצה הארצית להשמיט את סעיף 30 מהוראות התכנית.

טל פודים: על-מנת להקים אתר פסולת מסוכנת יש צורך בהכנת שינוי לתמ"א 16.

טל פודים: אנחנו לא ראינו חשיבות רבה מאוד בהוספת סעיף 30 שמאפשר הקמת אתר פסולת מסוכנת באפעה או באורון.

טל פודים: באורון יש תכנית מתאר ארצית בתוקף להטמנת פסולת מסוכנת, לא פסולת ביתית.

טל פודים: חשבנו שזה מקום שהוא מקום מרוחק.

טל פודים: שאלו מה מותר ומה אסור באתר אפעה.

טל פודים: באתר אפעה יש 2 תכניות בתוקף.

טל פודים: תמ"א 16/ה זאת תכנית מתאר ארצית ברמה מפורטת.

טל פודים: מותר שם להטמין פסולת ביתית וקרקעות מזוהמות.

דב חנין: קרקעות מזוהמות לא נחשבות אצלכם לפסולת מסוכנת?

יעל ברטוב: תלוי ברמת הזיהום.

יעל ברטוב: בדרך כלל קרקעות מזוהמות בדלק.

יעל ברטוב: כיוון שקרקע מזוהמת מכילה פסולת אורגאנית כמו פסולת אורגאנית מוצקה, אנחנו מאפשרים להטמין אותו באתרי פסולת רגילים, לא רק באפעה.

דב חנין: יש פה מכתב של ד"ר יוסי ענבר משנת 2006, שמתיר סילוק של קרקע מזוהמת של בתי זיקוק לנפט לאתר תאנים.

יעל ברטוב: זאת דוגמה.

דב חנין: זאת דוגמה מדאיגה.

דב חנין: אני אשמח לדעת האם אתר תאנים מאושר על ידי רשות המים להטמנה של פסולת מזוהמת בדלקים.

טל פודים: תמ"א נוספת שיש לאתר אפעה זאת תמ"א 16/ה/1 שמאפשרת לו לקלוט פסולת אסבסט פריך.

טל פודים: האפשרות להטמנת פסולת בסיכון נמוך נמצאת בתהליכי תכנון.

טל פודים: זה בשלב מאוד מקדמי.

טל פודים: הנושא של הטיפול בפסולת בסיכון נמוך נמצא בשלבים מאוד מוקדמים.

טל פודים: זה לא נמצא בהליכים תכנוניים של הכנת תכנית.

טל פודים: אין עדיין הוראות.

דב חנין: לכן טוב שאנחנו מקיימים את הדיון עכשיו.

דב חנין: אפשר עוד להשפיע על הדברים האלה.

טל פודים: לגבי הפסולת המסוכנת אין עדיין תמ"א.

טל פודים: זה רק מופיע בסעיף מסוים בתמ"א 16, שיאפשר בעוד 5 שנים לשקול את האפשרות להקים באפעה או באורון.

יעל שטיין: פרופ' ריכטר קיבל בהבנה את האפשרות שייתכן שבעתיד יהיה צורך להקים אתר נוסף לפסולת מסוכנת.

יעל שטיין: הוא ביקש להדגיש שההטמנה מגיעה בסוף של תהליך נטרול שחייב להתקיים במקור.

יעל שטיין: חייב להיות גם תהליך ניטור על הנטרול הזה.

יעל שטיין: הוא גם נתן רשימה של כללים מנחים שיכולים לאפשר שיקום פוטנציאלי של האתר בעתיד.

יעל שטיין: ברור לכולם שהפסולת צריכה לעבור נטרול, כשרק אחר כך היא יכולה להיות מוטמנת באתר כזה.

יעל שטיין: הדבר השני שהוא ביקש להדגיש זה את העניין של זכות הציבור לדעת לגבי מה נפלט, איזה חומרים מסוכנים נפלטים ואיזה נטמנים.

יעל שטיין: אני רואה שיש 3000 מפעלים שמסיעים חומרים מסוכנים ויש רק 15 פקחים.

יעל שטיין: הציבור לא יודע מה מוטמן שם.

יעל שטיין: עוד דבר שהוא ביקש להדגיש זה את לקחי הקישון.

יעל שטיין: הוא אומר שמה שקרה לדגים יקרה אחר כך לבני אדם.

יעל שטיין: אפשר לשים לב למה שקורה באתר הזה מבחינת צמחייה.

יעל שטיין: אם יהיה ריבוי כבישים סביב האתר יהיו הצפות והחומרים המסוכנים יצאו החוצה.

יעל שטיין: שאלה מאוד חשובה היא אם יש היערכות באתרים האלה לאסונות פוטנציאלים.

עופרי צפנת: אנחנו יודעים שאתר אפעה מקבל בוצה רעילה שמופנית מהקישון אל האתר.

עופרי צפנת: אתר אפעה מיועד לפסולת ביתית.

עופרי צפנת: אחר כך אושרה פסולת אסבסט וקרקעות מזוהמות.

עופרי צפנת: בדלת האחורית נכנסו גם ביצות מהקישון ומאות מפעלים.

רחל אדטו: זה נקרא פסולת לא רעילה?

עופרי צפנת: זה נקרא פסולת רעילה.

עופרי צפנת: אם רוצים לקדם תהליך של פסולת בסיכון נמוך צריך שיהיה תהליך מסודר עם תכנית ותיאומים עם כל הגופים האפשריים.

עופרי צפנת: צריך להגדיר מה היא פסולת בסיכון נמוך.

עופרי צפנת: אפשר לשחק עם זה ולמשוך לכל מיני כיוונים.

עופרי צפנת: לעשות את בדלת האחורית זה אסון.

יעל ברטוב: חשוב לי לעשות את האבחנה בין אתר פסולת מסוכנת לאתר פסולת בסיכון נמוך.

יעל ברטוב: פסולת בסיכון נמוך על פי הדירקטיבה האירופית זאת פסולת שמיועדת לאתרים לא מסוכנים.

יעל ברטוב: חשוב לתת פתרונות לפסולות שנוצרות בתעשייה ואין צורך להעביר אותן לרמת חובב.

יעל ברטוב: רמת חובב זה מפעל בעל יכולות גבוהות לטיפול בפסולת מסוכנת.

יעל ברטוב: יש לו מתקנים שונים לטיפול בפסולת.

יעל ברטוב: לשם צריך להביא את הפסולות המסוכנות באמת.

יעל ברטוב: את הפסולות שהן לא פסולות מסוכנות חבל להביא לשם.

יעל ברטוב: קבענו את הדברים האלה על סמך קריטריונים שמקובלים בעולם.

יעל ברטוב: הם לא רק מקובלים בעולם, הם מקובלים במקום בעל הסטנדרטים הכי גבוהים.

יעל ברטוב: עלה פה העניין של הבוצה מהקישון.

יעל ברטוב: הבוצה מהקישון הוצאה כשניקו את הקישון כדי שלא יהיו בו הצפות.

יעל ברטוב: הקרקעית שלו הייתה מזוהמת בחומרים מסוכנים.

יעל ברטוב: לא היו שם רק חומרים מסוכנים, היה שם גם עפר ודברים אחרים.

יעל ברטוב: הוציאו את אותה אדמה מתחתית הקישון ודגמו את האדמה הזאת.

יעל ברטוב: האדמה הזאת לא הייתה מאוד מזוהמת.

יעל ברטוב: אם היינו שולחים את זה לרמת חובב רמת חובב הייתה מאבדת את כל הקיבולת שלה.

יעל ברטוב: צריך לצאת מנקודת הנחה שאנחנו עובדים לפי קריטריונים ושהקריטריונים האלה מקובלים.

יעל ברטוב: אני לא יודעת איך העניין של רשות המים התפספס בהליך התכנוני , אבל זה לא מאוחר מידי.

יעל ברטוב: אנחנו בשלב שעדיין התסקיר לא אושר.

יעל ברטוב: אנחנו נעשה תיאום עם רשות המים ועם משרד הבריאות.

יעל ברטוב: חשוב לנו לקבל את ההערות שלהם.

יעל ברטוב: גם נציג רשות המים אמר שהם צריכים לבדוק את זה ושלא בהכרח לא ניתן לקיים את הפעילות הזאת באתר אפעה.

יניב רונן: נושא השקיפות בעניין של הקריטריונים שבהם נבדקים החומרים חשוב מאוד.

יניב רונן: בספטמבר הקרוב ייכנס התיקון לחוק חופש המידע שמחייב למסור את המידע הזה.

יניב רונן: המידע אמור להיות מוצג באתר של המשרד להגנת הסביבה.

יניב רונן: צריך לוודא שכל הבדיקות האלו יוצגו בצורה בהירה לציבור על-מנת שאפשר יהיה לשפוט אותן.

דב חנין: אנחנו בוועדה מבקשים שהליכי התכנון במקרים של אורון ואפעה ובהליכים שנוגעים לפסולת מסוכנת ופסולת בסיכון נמוך ייעשו מתחילת הדרך בשיתוף משרד הבריאות, בשיתוף עם רשות המים ובשיתוף כל הגורמים הרלוונטיים האחרים.

דב חנין: הוועדה הזאת הוקמה כיוון שבתפר הזה משהו לא עבד נכון.

דב חנין: הכוונה שלנו היא לסגור את התפר הזה ברמת הכנסת וברמת הממשלה.

דב חנין: הנושא של פסולת מסוכנת הוא נושא שיש לו משמעות מאוד גדולה.

דב חנין: פסולת מסוכנת צריכה להיות מטופלת בצורה מאוד קפדנית.

דב חנין: אנחנו מדינה מאוד קטנה ומאוד צפופה.

דב חנין: אם פסולת מסוכנת איננה מטופלת ברמה המיטבית, המחירים הם מחירים כבדים על הבריאות ועל הסביבה.

דב חנין: אנחנו לא רוצים לשלם אותם.

דב חנין: אנחנו מברכים על כך שיש לנו במדינת ישראל מערכת מקצועית טובה שפועלת בצורה טובה ומשביעת רצון.

דב חנין: אנחנו בוועדה הזאת לא מתנגדים לכך שיהיה עוד גורם שיטפל בפסולת מסוכנת, ובלבד שגם הוא יעמוד בכל הסטנדרטים המקצועיים הנדרשים וברמות הזהירות הגבוהות המקובלות.

דב חנין: אני רוצה להציע למשרד להגנת הסביבה להפסיק להשתמש בקטגוריה שנקראת פסולת בסיכון נמוך.

דב חנין: השם הזה הוא שם שיכול לייצר איזו שהיא תחושה של מדרון חלקלק.

דב חנין: ברגע שאמרנו שזה בסיכון סימן שזה מסוכן.

דב חנין: אני מבין שבדירקטיבה האירופית הפסולת הזאת מוגדרת בצורה אחרת.

דב חנין: אני מציע לאמץ את ההגדרות של הדירקטיבה.

יעל ברטוב: אבל אז לא תהיה אבחנה בין פסולת ביתית שהיא לא מסוכנת.

יעל ברטוב: חשוב שתהיה אבחנה.

דב חנין: את האבחנה צריך לייצר, אבל הקטגוריה של פסולת בסיכון נמוך היא קטגוריה בעייתית.

דב חנין: היא מזמינה בעיות, היא מזמינה מדרון חלקלק, היא מזמינה מצב שבו פסולות שהן מסוכנות ידלפו החוצה מהמערכת כי יהיו אינטרסים , יהיו לחצים.

דב חנין: זה תחום שייתפס כאפור.

דב חנין: אני רוצה להזהיר ממצב שבו לאתר אפעה ולכל אתר אחר נכנסת פסולת מסוכנת.

דב חנין: אנחנו לא נראה את זה כדבר סביר ונכון ומקובל אם לאתר הזה תיכנס פסולת שאיננה מורשית.

דב חנין: כל פסולת שנכנסת לאתר צריכה להתאים למה שהאתר הזה מסוגל להכיל.

דב חנין: כאשר תחליטו שזה מתאים לפסולת מסוכנת ותשכנעו את כל הגורמים הרלוונטיים, אז אפשר יהיה להתייחס לזה אחרת.

דב חנין: כל עוד זה לא המצב ,אנחנו מתייחסים למקום הזה כאל מקום שאיננו מורשה לקבל פסולת מסוכנת.

דב חנין: ביקשתי במהלך הדיון לקבל מכתבי הבהרה בכמה נושאים.

דב חנין: אני מקווה שהגורמים הרלוונטיים רשמו בפניהם.

דב חנין: הייתה פנייה למשרד להגנת הסביבה שיגביר את רמת הביקורת שלו על אתר אפעה.

דב חנין: אנחנו נשמח לקבל מכם מידע מה רמת הביקורת ואיך נעשית הביקורת על אתר אפעה בפועל.

דב חנין: תודה רבה, הישיבה נעולה.